proxectonos/corpus_dominio_legal_administrativo_tmp huggingface dataset:
RESOLUCIÓN do 5 de marzo de 2002, da Dirección Xeral de Patrimonio Cultural, pola que se incoa expediente para a declaración de ben de interese cultural, coa categoría de monumento, a favor do Pazo dos Oca-Valladares (actual sede do Liceo de Ourense), no concello de Ourense.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 03/04/2002

A Dirección Xeral de Patrimonio Cultural, no exercicio das competencias atribuídas polo Decreto 8/1998, do 8 de xaneiro, polo que se desenvolve a estructura orgánica da Consellería de Cultura, Comunicación Social e Turismo (modificado parcialmente polo Decreto 224/1998, do 17 de xullo) en canto non se opoñen ó Decreto 310/2001, do 17 de decembro, polo que se fixa a estructura orgánica dos departamentos da Xunta de Galicia.
E en virtude do disposto polo título I da Lei 8/1995, do 30 de outubro, do patrimonio cultural de Galicia, así como polo Decreto 430/1991, do 30 de decembro, polo que se regula a tramitación para a declaración de bens de interese cultural de Galicia e se crea o Rexistro de Bens de Interese Cultural de Galicia.
Vistos os informes dos servicios técnicos da Dirección Xeral de Patrimonio Cultural e dos órganos consultivos da Consellería de Cultura, Comunicación Social e Turismo en materia de bens de interese cultural que resultan preceptivos,
RESOLVE:
Primeiro.-Incoar expediente para a declaración de ben de interese cultural a favor do Pazo dos Oca-Valladares, no concello de Ourense, coa categoría de monumento.
Segundo.-Delimita-la zona afectada pola devandita incoación de maneira que se especifica literal e graficamente nos anexos I e II desta resolución.
Terceiro.-Notificarlle esta resolución ó concello, ó Rexistro Xeral de Bens de Interese Cultural do Estado, ó Rexistro de Bens de Interese Cultural de Galicia e ós demais interesados.
Cuarto.-Por tratarse dun ben inmoble e de conformidade co artigo 35 da Lei 8/1995, do 30 de outubro, do patrimonio cultural de Galicia, quedan en suspenso as correspondentes licencias municipais de parcelación, edificación ou demolición nas zonas afectadas, así como os efectos das xa outorgadas. A suspensión dependerá da resolución ou caducidade do expediente incoado.
As obras que, por causa de forza maior, interese xeral ou urxencia, deberan realizarse con carácter inaprazable, precisarán, en todo caso, de autorización dos órganos competentes da Consellería de Cultura, Comunicación Social e Turismo.
Quinto.-Ordena-la publicación da presente resolución no Diario Oficial de Galicia e no Boletín Oficial del Estado, abríndose un período de información pública dun mes, contado a partir do día seguinte ó da súa publicación no Diario Oficial de Galicia.
Santiago de Compostela, 5 de marzo de 2002.
Ángel Sicart Giménez
Director xeral de Patrimonio Cultural
ANEXO
O punto A sitúase na rúa Lamas Carvajal diante da igrexa de Santa Eufemia.
A-B Rúa Coronel Ceano ata o entronque coa rúa Arcedianos.
B-C Rúa Arcedianos ata saír á Praza Maior.
C-D Praza Maior ata a rúa Lamas Carvajal.
D-E Avenida de Pontevedra.
E-F Rúa Progreso ata a rúa Cruz Vermella.
F-G Rúa Cruz Vermella e praza E. Montes.
G-A Rúa Lamas Carvajal ata a igrexa de Santa Eufemia.
ORDE do 22 de febreiro de 2002 pola que se lle autoriza a ampliación dunha unidade do segundo ciclo de educación infantil ó centro privado La Salle de Santiago de Compostela.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 03/04/2002

Examinado o expediente presentado polo centro privado La Salle de Santiago de Compostela, no que solicita a ampliación dunha unidade do segundo ciclo de educación infantil.
Resultando que o expediente foi tramitado pola Delegación Provincial de Educación e Ordenación
Universitaria da Coruña que o envía cos informes correspondentes.
Vistos a Lei orgánica 1/1990, do 3 de outubro, de ordenación xeral do sistema educativo (BOE do 4 de outubro), o Real decreto 1004/1991, do 14 de xuño (BOE do 26 de xuño), o Decreto 133/1995, do 10 de maio (DOG do 22 de maio) e a Orde do 20 de setembro de 1995 (DOG do 15 de decembro), polo que se desenvolve o antedito decreto.
Considerando que o devandito centro privado ten autorización definitiva para impartir educación infantil.
Esta consellería, por proposta da Dirección Xeral de Centros e Inspección Educativa,
RESOLVE:
Autoriza-la ampliación dunha unidade do segundo ciclo de educación infantil ó centro privado La Salle de Santiago de Compostela, segundo os datos que se relacionan no anexo da presente orde, facendo constar que, para a posta en funcionamento desta, a Delegación Provincial da Consellería de Educación e Ordenación Universitaria, despois do informe da Inspección Educativa, aprobará expresamente a relación do persoal que imparta docencia na unidade que se amplía.
Contra esta orde, que esgota a vía administrativa, os interesados poderán interpoñer recurso potestativo de reposición perante o conselleiro de Educación e Ordenación Universitaria, no prazo dun mes, a partir do día siguiente ó da súa publicación no Diario Oficial de Galicia, segundo o disposto nos artigos 116 e 117 da Lei 4/1999 (BOE do 14 de xaneiro), de modificación da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo no prazo de dous meses perante o Tribunal Superior de Xustiza de Galicia.
Santiago de Compostela, 22 de febreiro de 2002.
Celso Currás Fernández
Conselleiro de Educación e Ordenación Universitaria
ANEXO
Provincia: A Coruña.
Concello: Santiago de Compostela.
Localidade: Santiago de Compostela.
Enderezo: San Roque, 6.
Código do centro: 15015603.
Denominación: La Salle.
Titular: Hermanos de las Escuelas Cristianas.
Nivel: educación infantil - 2º ciclo.
Unidades de que constaba: 8.
Unidades novas autorizadas: 1.
Composición resultante:
a) Centro de educación infantil: 9 unidades.
b) Centro de educación primaria: 18 unidades.
c) Centro de educación secundaria: -16 unidades de educación secundaria obrigatoria.-12 unidades de bacharelato das modalidades de ciencias da natureza e da saúde, humanidades e ciencias sociais e tecnoloxía.
CONSELLERÍA DE CULTURA, COMUNICACIÓN SOCIAL
E TURISMO
RESOLUCIÓN do 19 de febreiro de 2002 pola que se convoca un curso básico de ambiente.
ACADEMIA GALEGA DE SEGURIDADE — III. OUTRAS DISPOSICIÓNS — 11/03/2002

Dentro dos programas de actividades que a Academia Galega de Seguridade ten previsto realizar no ano 2002, e conforme as funcións atribuídas pola Lei 4/1992, do 9 de abril, de creación da Academia Galega de Seguridade, anúnciase a realización dun curso básico de ambiente, que deberá desenvolverse conforme as seguintes bases:
Obxectivos.
-Coñece-la normativa máis importante que afecta á operativa ambiental.
-Domina-la operativa básica de actuación profesional na área de Medio Ambiente.
Destinatarios.
O curso vai dirixido ós membros dos corpos das policías locais de Galicia e membros da unidade do CNP adscrita á Comunidade Autónoma de Galicia; e, no caso de quedaren prazas vacantes, ós membros do Corpo Nacional de Policía e Garda Civil.
Inscrición.
A inscrición dos participantes será totalmente gratuíta.
Prazas.
O número de prazas que se ofertan neste curso é de 27.
Solicitudes.
1. O persoal que desexe participar neste curso deberá presentar, cuberta á máquina ou con letra moi clara, a instancia que figura no anexo.
2. O prazo para a presentación de instancias rematará o día 13 de marzo, ás 14 horas.
3. As instancias deberán vir asinadas polo xefe do cadro de persoal, ou polo concelleiro de tráfico, e seladas; será este requisito indispensable para ser admitido nos cursos; o incumprimento deste requisito comportará á non admisión ó devandito curso.
4. As instancias deberán enviarse á sede da Academia Galega de Seguridade: avenida da Cultura, s/n, 36680 A Estrada, ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Datas e horario.
O curso desenvolverase durante os días 20 e 21 marzo, das 9.30 ás 14.30 horas e das 16 ás 21 horas, cunha duración de 20 horas lectivas.
Relación de admitidos.
A relación de admitidos publicarase o día 15 de marzo, no taboleiro de anuncios da Academia Galega de Seguridade, ou ben poden confirma-la súa asistencia chamando ó teléfono 986 59 00 21.
Lugar.
O curso desenvolverase na aula nº 6 da Academia Galega de Seguridade; avenida da Cultura, s/n, A Estrada.
Certificado de asistencia.
Ó remate do curso entregaráselles un certificado de asistencia a aquelas persoas que acrediten a súa participación continuada a el.
Modificacións.
A Academia Galega de Seguridade poderá modifica-lo desenvolvemento do curso para adaptalo ás necesidades da Administración e ás continxencias que poidan xurdir.
A Estrada, 19 de febreiro de 2002.
Juan José Fariñas-Ferro Rodríguez
Director xeral da Academia Galega de Seguridade
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
ORDE do 11 de febreiro de 2002 pola que se autoriza o cambio de denominación do conservatorio profesional de música de Monforte de Lemos (Lugo).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 11/03/2002

O conservatorio profesional de música de Monforte de Lemos foi creado polo Decreto 219/1999, do 15
de xullo (Diario Oficial de Galicia do 28 de xullo), para imparti-las ensinanzas dos graos elemental e medio de música previstas na Lei orgánica 1/1990, do 3 de outubro, de ordenación xeral do sistema educativo (Boletín Oficial del Estado do 4 de outubro).
O Concello de Monforte de Lemos, titular do centro, solicita o cambio de denominación deste conservatorio.
Considerando que concorren no expediente tódolos requisitos esixidos nas disposicións vixentes para poder acceder ó solicitado e cumpridos tódolos trámites regulamentarios previstos, esta consellería, por proposta da Dirección Xeral de Centros e Inspección Educativa,
DISPÓN:
Primeiro.-Autoriza-lo cambio de denominación do conservatorio profesional de música de Monforte de Lemos, segundo os datos que figuran no anexo á presente orde.
Segundo.-O cambio de denominación non afectará o réxime de funcionamento do centro.
Terceiro.-A presente orde, que esgota a vía administrativa, poderá ser obxecto do recurso potestativo de reposición perante o conselleiro de Educación e Ordenación Universitaria, no prazo dun mes, contado a partir do día seguinte ó da publicación no Diario Oficial de Galicia, segundo o disposto na Lei 4/1999, do 13 de xaneiro (BOE do 14 de xaneiro), de modificación da Lei 30/1992, do 26 de novembro, de réxime xurídico das administracións públicas e do procedemento administrativo común (BOE do 27 de novembro), ou ben os interesados poderán presentar directamente recurso contencioso-administrativo perante o Tribunal Superior de Xustiza de Galicia, no prazo de dous meses contados a partir do día seguinte ó da súa publicación, conforme se establece na Lei 29/1998, do 13 de xullo, reguladora da xurisdicción contencioso-administrativa (BOE do 14 de xullo).
Santiago de Compostela, 11 de febreiro de 2002.
Celso Currás Fernández
Conselleiro de Educación e Ordenación
Universitaria
ANEXO
Provincia: Lugo.
Concello: Monforte de Lemos.
Localidade: Monforte de Lemos.
Enderezo: Circunvalación, s/n. Edificio multiusos.
Código do centro: 27020513.
Titular: Concello de Monforte de Lemos.
Denominación xenérica: conservatorio profesional de música.
Denominación específica: Mestre Ibáñez.
Postos escolares: grao elemental: 80; grao medio: 180.
DECRETO 81/2002, do 7 de marzo, polo que se crea un centro de atención a persoas maiores en Ribeira (A Coruña).
CONSELLERÍA DE ASUNTOS SOCIAIS — III. OUTRAS DISPOSICIÓNS — 21/03/2002

O artigo 27.23º do Estatuto de autonomía de Galicia, en concordancia co artigo 148.1º 20 da Constitución española, establece a competencia exclusiva da Comunidade Autónoma no ámbito da asistencia social.
En virtude desa atribución competencial, o Parlamento de Galicia aprobou a Lei 4/1993, do 14 de abril, de servicios sociais, pola que se ordenan e regulan os aspectos básicos dun sistema integrado de servicios sociais como servicio público da Comunidade Autónoma de Galicia, estructurado en dous niveis de atención: primaria e especializada.
A dita norma veu regula-los servicios sociais de atención especializada dirixidos ó colectivo de persoas maiores e establecer determinados programas e equipamentos, entre os que figuran as residencias e os centros de atención diúrna, encamiñados a acada-la atención integral, a autonomía persoal e a participación social deste sector poboacional.
En desenvolvemento da lei e co fin de garanti-la adecuada prestación dos servicios, controla-la calidade da atención e recoñece-los dereitos e deberes dos usuarios, aprobouse o Decreto 243/1995, do 28 de xullo, de autorización e acreditación de centros de servicios sociais. Esta disposición regula a obrigatoriedade de obter autorización administrativa previa para a creación ou modificación dos equipamentos sociais así como para o inicio ou cesamento das súas actividades, especificando os requisitos xerais que eles deben cumprir.
Neste sentido, segundo o disposto no artigo 29 da Lei 4/1993, de servicios sociais, e o artigo 6 do Decreto 243/1995, para a creación de centros de servicios sociais propios da Administración autonómica, será necesaria unha norma con rango de decreto.
En consecuencia, por proposta da conselleira de Asuntos Sociais e logo de deliberación do Consello da Xunta de Galicia na súa reunión do día sete de marzo de dous mil dous,
DISPOÑO:
Artigo único.-Créase un centro residencial para persoas maiores no concello de Ribeira (A Coruña).
Disposicións derradeiras
Primeira.-Autorízase a conselleira de Asuntos Sociais para o desenvolvemento e execución deste decreto.
Segunda.-Esta disposición entrará en vigor o día seguinte ó da súa publicación no Diario Oficial de Galicia.
Santiago de Compostela, sete de marzo de dous mil dous.
Manuel Fraga Iribarne
Presidente
Corina Porro Martínez
Conselleira de Asuntos Sociais
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
DECRETO 59/2002, do 22 de febreiro, polo que se dispón o cesamento e o nomeamento de membros do Consello Escolar de Galicia.
CONSELLERÍA DE EDUCACIÓN E ORDENACIÓN UNIVERSITARIA — II. AUTORIDADES E PERSOAL — 06/03/2002

De conformidade co disposto nos artigos 4 e 5 da Lei 3/1986, do 18 de decembro, de consellos escolares de Galicia, e no artigo 7 do Decreto 44/1988, do 11 de febreiro, polo que se desenvolve a dita lei, por proposta do conselleiro de Educación e Ordenación Universitaria e logo de deliberación do Consello da Xunta de Galicia, na súa reunión do día vintedous de febreiro de dous mil dous,
DISPOÑO:
Artigo 1º
Que cese, por cambio de destino, Jaime García García, como membro do Consello Escolar de Galicia en representación da Administración educativa.
Artigo 2º
Nomear a Alberto González Armesto como membro do Consello Escolar de Galicia en representación da Administración educativa.
Disposición derradeira
Única.-Este decreto entrará en vigor o día seguinte ó da súa publicación no Diario Oficial de Galicia.
Santiago de Compostela, vintedous de febreiro de dous mil dous.
Manuel Fraga Iribarne
Presidente
Celso Currás Fernández
Conselleiro de Educación e Ordenación Universitaria
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
CORRECCIÓN de erros.-Decreto 14/2002, do 24 de xaneiro, polo que se establece a estructura orgánica da Consellería de Medio Ambiente.
CONSELLERÍA DE MEDIO AMBIENTE — I. DISPOSICIÓNS XERAIS — 07/03/2002

Advertido erro no citado decreto, publicado no DOG nº 27, do 6 de febreiro de 2002, cómpre face-la seguinte corrección:
-Na páxina 1.387, no artigo 6º punto 2.1.2 onde di: «Servicio de Conservación da Biodiversidade, que se encargará da preservación dos hábitats naturais e dos taxons, así como das accións para a conservación e mellora das poboacións da fauna e flora silvestres, da elaboración de proxectos e informes técnicos para a protección e preservación da paisaxe, da xestión dos centros de recuperación da fauna silvestre e da aplicación da normativa da protección de animais domésticos e salvaxes en catividade», debe dicir: «Servicio de Conservación da Biodiversidade, que se encargará da preservación dos hábitats naturais e dos taxons, así como das accións para a conservación e mellora das poboacións da fauna e flora silvestres, da elaboración e xestión de programas, proxectos e os informes técnicos para a protección e preservación do medio natural e da paisaxe, da xestión dos centros de recuperación de fauna silvestre e da aplicación da normativa da protección de animais domésticos e salvaxes en
catividade».
DECRETO 65/2002, do 7 de marzo, polo que se nomea directora xeral da Función Pública a Belén Prado Sanjurjo.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — II. AUTORIDADES E PERSOAL — 08/03/2002

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro da Presidencia, Relacións Institucionais e Administración Pública e logo de deliberación do Consello da Xunta de Galicia na súa reunión do día sete de marzo de dous mil dous,
Nomeo a Belén Prado Sanjurjo directora xeral da Función Pública.
Santiago de Compostela, sete de marzo de dous mil dous.
Manuel Fraga Iribarne
Presidente
Jaime Pita Varela
Conselleiro da Presidencia, Relacións Institucionais
e Administración Pública
DECRETO 64/2002, do 7 de marzo, polo que se dispón que cese como director xeral da Función Pública Joaquín López-Rúa Soler.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — II. AUTORIDADES E PERSOAL — 08/03/2002

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1998, do 20 de outubro, por proposta do conselleiro da Presidencia, Relacións Institucionais e Administración Pública e logo de deliberación do Consello da Xunta de Galicia na súa reunión do día sete de marzo de dous mil dous,
DISPOÑO:
Que cese, por petición propia, Joaquín López-Rúa Soler como director xeral da Función Pública, agradecéndolle os servicios prestados.
Santiago de Compostela, sete de marzo de dous mil dous.
Manuel Fraga Iribarne
Presidente
Jaime Pita Varela
Conselleiro da Presidencia, Relacións Institucionais
e Administración Pública
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
DECRETO 55/2002, do 8 de febreiro, polo que se declara a urxente ocupación, para efectos de expropiación forzosa, polo Concello de Salceda de Caselas (Pontevedra), dos bens e dereitos necesarios para a realización das obras do proxecto de urbanización da rúa desde a rúa doutor Zunzunegui ó Rollo.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 05/03/2002

O Concello de Salceda de Caselas, en sesión do día vintecinco de outubro de dous mil un, aprobou o proxecto de urbanización da rúa desde a rúa doutor Zunzunegui ó Rollo e, na mesma sesión, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa, ó abeiro do disposto no artigo 52 da Lei de expropiación forzosa.
Por parte do concello foi remitida a documentación complementaria, para a correcta tramitación do expediente, con data de entrada no rexistro xeral da Consellería de Xustiza, Interior e Relacións Laborais o día vintecinco de xaneiro de dous mil dous.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día quince de xaneiro de dous mil dous.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque, segundo sinala o concello, o aumento da poboación, a construcción de novos edificios e a apertura de locais comerciais, xerou nestes últimos anos serios problemas de tráfico, agravado polo procedente de Santa María de Salceda, A Picoña, Alxén (Salvaterra de Miño) e A Nogueira (Ponteareas), o que está a producir continuos atascos no centro da vila, ocasionando innumerables molestias á vida da localidade de Salceda de Caselas. Por todo isto é polo que se fai necesaria a construcción da nova víal que dea saída ó tráfico pola rúa Doutor Zunzunegui e o canalice cara ó Porriño.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día oito de febreiro de dous mil dous,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, polo Concello de Salceda de Caselas, para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de urbanización da rúa desde a rúa doutor Zunzunegui ó Rollo.
Santiago de Compostela, oito de febreiro de dous mil dous.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais
DECRETO 57/2002, do 14 de febreiro, polo que se declara a urxente ocupación, para efectos de expropiación forzosa, polo Concello do Vicedo (Lugo), dos bens e dereitos necesarios para a realización das obras do proxecto de terminación do acceso á praia de Xilloi.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 05/03/2002

O Concello do Vicedo, en sesión do día vinteseis de xullo de dous mil un, aprobou o proxecto de terminación de acceso á praia de Xilloi e na sesión do catro de setembro de dous mil un acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa, ó abeiro do disposto no artigo 52 da Lei de expropiación forzosa.
Por parte do concello foi remitida a documentación complementaria, para a correcta tramitación do expediente, con data de entrada no rexistro xeral da Consellería de Xustiza, Interior e Relacións Laborais o día seis de febreiro de dous mil dous.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día once de xaneiro de dous mil dous.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque, segundo sinala o concello, as obras teñen como finalidade dotar dos servicios básicos de abastecemento de auga potable, saneamento e iluminación pública a tódalas vivendas da zona, xa que estes servicios están ó descuberto e incluso algunhas das vivendas carecen deles. Tamén se pretende actuar sobre o firme da vía pública dado que existen zonas sen asfaltar e proceder ó rectificado dunha curva sen ningunha visibilidade xa que estas circunstancias fan que sexa unha zona de alto risco para os viandantes.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día catorce de febreiro de dous mil dous,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, polo Concello do Vicedo, para efectos de expropiación forzosa, dos bens e dereitos concretados no expediente administrativo instruído
para o efecto e necesarios para a execución das obras do proxecto de terminación do acceso á praia de Xilloi.
Santiago de Compostela, catorce de febreiro de dous mil dous.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais
CORRECCIÓN de erros.-Orde do 21 de febreiro de 2002 pola que se fai público o censo electoral provisional correspondente ás persoas físicas para as primeiras eleccións a cámaras agrarias de Galicia.
CONSELLERÍA DE POLÍTICA AGROALIMENTARIA E DESENVOLVEMENTO RURAL — III. OUTRAS DISPOSICIÓNS — 06/03/2002

Advertido erro na devandita orde, publicada no Diario Oficial de Galicia nº 41, do martes 26 de febreiro de 2002, cómpre realiza-la oportuna corrección:
Na páxina 2.693, no artigo 3º onde di: «...que no caso de solicitude de alta censual deberá xunto
coa documentación acreditativa da identidade do solicitante...», debe dicir: «... que no caso de solicitude de alta censual deberá xunta-la documentación acreditativa da identidade do solicitante...».
RESOLUCIÓN do 1 de marzo de 2002 pola que se nomea secretario xeral do Consello Consultivo de Galicia a Juan José Gallego Fouz.
CONSELLO CONSULTIVO DE GALICIA — II. AUTORIDADES E PERSOAL — 07/03/2002

De conformidade co previsto no artigo 21.3º da Lei 9/1995 de creación deste consello e 32 do seu
Regulamento de organización e funcionamento, e a súa disposición adicional cuarta, e logo de acordo unánime do Pleno do Consello Consultivo do 1 de marzo de 2002,
RESOLVO:
Nomear a Juan José Gallego Fouz, secretario xeral deste órgano, con tódolos dereitos e obrigas propias do cargo, debendo procederse á publicación desta resolución no Diario Oficial de Galicia.
Santiago de Compostela, 1 de marzo de 2002.
José Antonio García Caridad
Presidente do Consello Consultivo de Galicia
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
DECRETO 61/2002, do 22 de febreiro, polo que se acepta a título gratuito a doazón dunhas paralelas para nenos con destino ó Hospital Nicolás Peña.
CONSELLERÍA DE SANIDADE — III. OUTRAS DISPOSICIÓNS — 06/03/2002

A empresa Sanrosan, S.A. ofrece a doazón ó Servicio Galego de Saúde dunhas paralelas para nenos con destino ó Hospital Nicolás Peña.
Conforme o artigo 17.1º da Lei 3/1985, do 12 de abril, do patrimonio da Comunidade Autónoma, requírese decreto do Consello da Xunta de Galicia para a adquisición de bens a título gratuíto.
En cumprimento do disposto na Lei 3/1985, do 12 de abril, do patrimonio da Comunidade Autónoma, de conformidade coa proposta do conselleiro de Sanidade e presidente do Servicio Galego de Saúde e logo de deliberación do Consello da Xunta de Galicia na súa reunión do día vintedous de febreiro de dous mil dous,
DISPOÑO:
Artigo 1º
Acepta-la doazón do seguinte material:
-Unhas paralelas para nenos, de marca Sanro, modelo infantil, cun valor de 87.470 ptas., doadas pola empresa Sanrosan, S.A.
Artigo 2º
O activo acéptase segundo o establecido na normativa en materia patrimonial da Comunidade Autónoma e destinaranse ó Hospital Nicolás Peña, de acordo coa vontade do doador.
Disposición derradeira
O Servicio Galego de Saúde, a través do seu órgano competente, levará a cabo os trámites necesarios para a efectividade de canto se dispón neste decreto.
Santiago de Compostela, vintedous de febreiro de dous mil dous.
Manuel Fraga Iribarne
Presidente
José María Hernández Cochón
Conselleiro de Sanidade
DECRETO 60/2002, do 22 de febreiro, polo que se acepta a título gratuíto a doazón dunha serie de material con destino ó Complexo Hospitalario de Ourense.
CONSELLERÍA DE SANIDADE — III. OUTRAS DISPOSICIÓNS — 06/03/2002

As entidades financeiras Caixa Nova e La Caixa ofrecen a doazón ó Servicio Galego de Saúde do material que a continuación de detalla con destino ó Complexo Hospitalario de Ourense.
Un equipo de criocirurxía, de marca DORC, modelo 1500.02, cun valor de 1.020.000 ptas., doado pola entidade financeira Caixa Nova.
Dous ordenadores de sobremesa con pantalla, teclado e rato, marca IBM, modelo OE5, cun valor de 30.000 ptas., cada un, doados pola entidade financeira La Caixa.
Conforme o artigo 17.1º da Lei 3/1985, do 12 de abril, do patrimonio da Comunidade Autónoma, requírese decreto do Consello da Xunta de Galicia para a adquisición de bens a título gratuíto.
En cumprimento do disposto na Lei 3/1985, do 12 de abril, do patrimonio da Comunidade Autónoma, de conformidade coa proposta do conselleiro de Sanidade e presidente do Servicio Galego de Saúde e logo de deliberación do Consello da Xunta de Galicia na súa reunión do día vintedous de febreiro de dous mil dous,
DISPOÑO:
Artigo 1º
Acepta-la doazón do seguinte material:
-Un equipo de criocirurxía, de marca DORC, modelo 1500.02, cun valor de 1.020.000 ptas., doado pola entidade financeira Caixa Nova.
-Dous ordenadores de sobremesa con pantalla, teclado e rato, marca IBM, modelo OE5, cun valor de 30.000 ptas., cada un, doados pola entidade financeira La Caixa.
Artigo 2º
Os activos acéptanse segundo o establecido na normativa en materia patrimonial da Comunidade Autónoma e destinaranse ó Complexo Hospitalario de Ourense, de acordo coa vontade dos doadores.
Disposición derradeira
O Servicio Galego de Saúde, a través do seu órgano competente, levará a cabo os trámites necesarios para a efectividade de canto se dispón neste decreto.
Santiago de Compostela, vintedous de febreiro de dous mil dous.
Manuel Fraga Iribarne
Presidente
José María Hernández Cochón
Conselleiro de Sanidad
RESOLUCIÓN do 19 de febreiro de 2002 pola que se convoca un curso sobre actualización en normativa de seguridade vial.
ACADEMIA GALEGA DE SEGURIDADE — III. OUTRAS DISPOSICIÓNS — 08/03/2002

Dentro dos programas de actividades que a Academia Galega de Seguridade ten previsto realizar no ano 2002, e conforme ás funcións atribuídas pola Lei 4/1992, do 9 de abril, de creación da Academia Galega de Seguridade, anúnciase a celebración dun curso sobre actualización en normativa de seguridade vial, que deberá desenvolverse conforme as seguintes bases:
Obxectivos.
-Analiza-los cambios que supón a entrada en vigor da nova Lei 21/2001, que reforma a seguridade vial.
-Coñecer polo miúdo as innovacións que a lei achega ó traballo policial.
Destinatarios.
O curso vai dirixido ós membros dos corpos das policías locais de Galicia e membros da unidade do C.N.P. adscrita á Comunidade Autónoma de Galicia; e no caso de quedaren prazas vacantes ós membros do corpo nacional de policía e garda civil.
Inscrición.
A inscrición dos participantes será totalmente gratuíta.
Prazas.
O número de prazas que se ofertan neste curso é de 27.
Solicitudes.
1. O persoal que desexe participar neste curso deberá presentar, cuberta á máquina ou con letra moi clara, a instancia que figura no anexo.
2. O prazo para a presentación de instancias rematará o día 11 de marzo, ás 14 horas.
3. As instancias deberán vir asinadas polo xefe do cadro de persoal ou polo concelleiro de tráfico e seladas; será isto requisito indispensable para ser admitido nos cursos; o incumprimento deste requisito suporá a non admisión ó devandito curso.
4. As instancias deberán enviarse á sede da Academia Galega de Seguridade: avenida da Cultura, s/n, 36680 A Estrada, ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Datas e horario.
O curso desenvolverase en datas do 12 ó 15 de marzo, en horario de 16 a 21 horas, cunha duración de 20 horas lectivas.
Relación de admitidos.
A relación de admitidos publicarase o día 11 de marzo, no taboleiro de anuncios da Academia Galega
de Seguridade, ou ben poden confirma-la súa asistencia chamando ó teléfono 986 59 00 21.
Lugar.
O curso desenvolverase na aula nº 5 da Academia Galega de Seguridade, avenida da Cultura, s/n, A Estrada.
Certificado de aproveitamento.
Ó remate do curso entregaráselles un certificado de aproveitamento a aquelas persoas que acrediten a súa participación continuada a el e superen as correspondentes probas.
Modificacións.
A Academia Galega de Seguridade poderá modifica-lo desenvolvemento do curso para adaptalo ás necesidades da Administración e ás continxencias que poidan xurdir.
A Estrada, 19 de febreiro de 2002.
Juan José Fariñas-Ferro Rodríguez
Director xeral da Academia Galega de Seguridade
RESOLUCIÓN do 19 de febreiro de 2002 pola que se convoca un curso sobre fotografía en branco e negro e técnicas de laboratorio.
ACADEMIA GALEGA DE SEGURIDADE — III. OUTRAS DISPOSICIÓNS — 08/03/2002

Dentro dos programas de actividades que a Academia Galega de Seguridade ten previsto realizar no ano 2002 e conforme as funcións atribuídas pola Lei 4/1992, do 9 de abril, de creación da Academia Galega de Seguridade, anúnciase a celebración dun curso sobre fotografía en branco e negro e técnicas de laboratorio, que deberá desenvolverse conforme as seguintes bases:
Obxectivos.
Dota-los membros dos corpos de seguridade dos coñecementos fundamentais para levar a cabo as tarefas máis importantes no campo da fotografía policial en branco e negro, nas facetas de reportaxe e de laboratorio.
Destinatarios.
O curso vai dirixido ós membros dos corpos das policías locais de Galicia e membros da unidade do C.N.P. adscrita á Comunidade Autónoma de Galicia; e no caso de quedaren prazas vacantes ós membros do corpo nacional de policía e garda civil.
Inscrición.
A inscrición dos participantes será totalmente gratuíta.
Prazas.
O número de prazas que se ofertan neste curso é de 20.
Solicitudes.
1. O persoal que desexe participar neste curso deberá presentar, cuberta á máquina ou con letra moi clara, a instancia que figura no anexo.
2. O prazo para a presentación de instancias rematará o día 11 de marzo, ás 14 horas.
3. As instancias deberán vir asinadas polo xefe do cadro de persoal ou polo concelleiro de tráfico e seladas; será isto requisito indispensable para ser admitido nos cursos; o incumprimento deste requisito suporá a non admisión ó devandito curso.
4. As instancias deberán enviarse á sede da Academia Galega de Seguridade: avenida da Cultura, s/n, 36680 A Estrada, ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Datas e horario.
O curso desenvolverase en datas do 11 ó 15 de marzo, en horario de 16 a 20 horas, cunha duración de 20 horas lectivas.
Relación de admitidos.
A relación de admitidos publicarase o día 11 de marzo, no taboleiro de anuncios da Academia Galega de Seguridade, ou ben poden confirma-la súa asistencia chamando ó teléfono 986 59 00 21.
Lugar.
O curso desenvolverase na aula nº 6 da Academia Galega de Seguridade, avenida da Cultura, s/n, A Estrada.
Certificado de aproveitamento.
Ó remate do curso entregaráselle un certificado de aproveitamento a aquelas persoas que acrediten a súa participación continuada ó mesmo e superen as correspondentes probas.
Modificacións.
A Academia Galega de Seguridade poderá modifica-lo desenvolvemento do curso para adaptalo ás necesidades da Administración e ás continxencias que poidan xurdir.
A Estrada, 19 de febreiro de 2002.
Juan José Fariñas-Ferro Rodríguez
Director xeral da Academia Galega de Seguridade
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
ORDE do 11 de febreiro de 2002 pola que se fan públicas as vacantes provisionais dos corpos de profesores que imparten ensino secundario, formación profesional, ensinanzas artísticas e idiomas ó servicio da Administración para o curso 2002-2003.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 07/03/2002

A base segunda da Orde do 29 de outubro de 2001 (DOG do 9 de novembro), pola que se convocaba concurso de traslados para a provisión de prazas vacantes entre funcionarios docentes dos corpos de profesores que imparten ensino secundario, formación profesional, ensinanzas artísticas e idiomas, determinaba que se convocaban as vacantes existentes no momento da convocatoria, as que se producisen ata o 31 de decembro de 2001 e as que resulten da resolución do concurso en cada corpo polo que se concursa. Todas elas sempre que se correspondan con prazas que teñan o seu funcionamento previsto na planificación xeral educativa. As vacantes definitivas publicaranse no DOG.
Na súa virtude, esta consellería
DISPÓN:
Primeiro.-Publicar nos anexos I, II, III, IV, V, VI e VII desta orde as vacantes provisionais para o curso 2002-2003 nos colexios públicos integrados, institutos de ensino secundario, escolas oficiais de idiomas, conservatorios de música, escolas de artes aplicadas e oficios artísticos e sedes da inspección educativa.
Segundo.-Tódalas vacantes que figuran nos anexos poderán ser obxecto de concurso de traslados, conforme o disposto na orde de convocatoria, sempre que figuren na relación definitiva.
Santiago de Compostela, 11 de febreiro de 2002.
Celso Currás Fernández
Conselleiro de Educación e Ordenación Universitaria
RESOLUCIÓN do 15 de febreiro de 2002, da Dirección Xeral da Función Pública, pola que se emprazan as persoas interesadas no recurso contencioso-administrativo, procedemento abreviado, número 21/2002, interposto por Dolores Díaz Enríquez.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 07/03/2002

A Dirección Xeral da Función Pública recibiu do Xulgado do Contencioso-Administrativo número un de Santiago de Compostela, providencia pola que se admite a trámite a demanda correspondente ó recurso contencioso-administrativo procedemento abreviado nº 21/02, interposto por Dolores Díaz Enríquez, contra a resolución da Consellería da Presidencia e Administración Pública do 5 de decembro de 2001, pola que se inadmite o recurso de alzada contra o acordo do 8 de marzo de 2001 da comisión permanente de selección para postos de persoal laboral, polo que se desestima a súa reclamación relativa ás listas para a cobertura temporal de postos de traballo reservados a persoal laboral correspondentes á categoría 1 (camareiro-/a-limpador/a e outros) do grupo V.
En consecuencia, esta dirección xeral acordou nesta data e de conformidade co disposto no artigo 49 da Lei 29/1998, do 13 de xullo, reguladora da xurisdicción contencioso-administrativa, a remisión do correspondente expediente administrativo ó referido xulgado, o que se notifica para xeral coñecemento de tódalas persoas interesadas no procemento e se
emprazan para que poidan comparecer como parte nos autos no Xulgado do Contencioso-Administrativo número un de Santiago de Compostela no prazo de 9 (nove) días, contados desde o seguinte ó da publicación desta resolución no Diario Oficial de Galicia.
Santiago de Compostela, 15 de febreiro de 2002.
Joaquín López-Rúa Soler
Director xeral da Función Pública
RESOLUCIÓN do 27 de febreiro de 2002 pola que se fai público o resultado do sorteo ó que se refire o Regulamento de selección de persoal da Administración da Comunidade Autónoma de Galicia.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 06/03/2002

En cumprimento do disposto na Resolución do 6 de febreiro de 2002 da Consellería da Presidencia, Relacións Institucionais e Administración Pública (DOG nº 34, do 15 de febreiro) e o establecido no artigo 9 do Regulamento de selección de persoal da Administración da Comunidade Autónoma de Galicia, o 26 de febreiro na sala B da Consellería da Presidencia, Relacións Institucionais e Administración Pública, edificio de San Caetano, en Santiago de Compostela, e baixo a presidencia do director
xeral da Función Pública, tivo lugar o sorteo ó que alude a citada resolución. Conforme o resultado del, a orde de actuación dos aspirantes nos procesos de selección para o ingreso na Administración autonómica de Galicia que se deriven da oferta de emprego público correspondente ó ano 2002, empezará por aqueles nos que o primeiro apelido empece pola letra «S».
Santiago de Compostela, 27 de febreiro de 2002.
Jaime Pita Varela
Conselleiro da Presidencia, Relacións
Institucionais e Administración Pública
RESOLUCIÓN do 15 de febreiro de 2002, da Dirección Xeral da Función Pública, pola que se emprazan as persoas interesadas no recurso contencioso-administrativo número 01/0000110/2002-IN, interposto por Jesús Vilares Castro.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 06/03/2002

A Dirección Xeral da Función Pública recibiu da Sala do Contencioso-Administrativo do Tribunal Superior de Xustiza de Galicia providencia pola que se admite a trámite o recurso contencioso-administrativo número 01/0000110/2002-IN interposto por Jesús Vilares Castro contra o Decreto 289/2001, do 15 de novembro, polo que se aproba o Regulamento para o desenvolvemento e aplicación do previsto na disposición transitoria décimo primeira da Lei 4/1998, do 26 de maio, da función pública de Galicia (DOG nº 223, do 19 de novembro de 2001).
En consecuencia, esta dirección xeral acordou nesta data e de conformidade co disposto no artigo 49 da Lei 29/1998, do 13 de xullo, reguladora da xurisdicción contencioso-administrativa, a remisión do correspondente expediente administrativo á referida sala, o que se notifica para xeral coñecemento de tódalas persoas interesadas no procedemento e se emprazan para que poidan comparecer como parte nos autos na Sala do Contencioso-Administrativo do Tribunal Superior de Xustiza de Galicia no prazo de 9 (nove) días, contados desde o seguinte ó da publicación desta resolución no Diario Oficial de Galicia.
Santiago de Compostela, 15 de febreiro de 2002.
Joaquín López-Rúa Soler
Director xeral da Función Pública
CORRECCIÓN de erros.-Resolución do 11 de xaneiro de 2002 pola que se ordena a publicación do acordo do Consello da Xunta de Galicia do 10 de xaneiro de 2002, polo que se modifica a relación de postos de traballo da Consellería da Presidencia, Relacións Institucionais e Administración Pública.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 06/03/2002

Advertidos erros na citada resolución publicada no Diario Oficial de Galicia nº 20, o día 28 de xaneiro de 2002, cómpre face-las oportunas correccións:
-Na páxina 1.019, no epígrafe MODIFICACIÓNS, parágrafo primeiro, liña segunda, onde di: «PR.P49.40.101.15570.-COORDINADOR», debe dicir: «PR.P49.40.101.15570.009.-COORDINADOR».
-Na páxina 1.021, no posto «PR.P49.40.101.15570.136. AUXILIAR DE BIBLIOTECA», na columna «Observacións», debe figurar «xornada de tarde».
ORDE do 8 de febreiro de 2002 pola que se autoriza o cambio de titularidade do centro privado Santamariña da Coruña.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 06/03/2002

Examinado o expediente iniciado polo centro privado Santamariña da Coruña, polo que solicita o cambio de titularidade,
Resultando que mediante escritura pública notarial, Antonia Santamariña Peteiro cede a súa titularidade, para tódolos efectos, a Centro de Formación Profesional Santamariña, Sociedad Limitada.
Resultando que o referido centro docente ten a correspondente autorización para impartir ensinanzas.
Vistos o Real decreto 1004/1991, do 14 de xuño (BOE do 26 de xuño), polo que se establecen os requisitos mínimos dos centros que imparten ensinanzas de réxime xeral non universitarias, Decreto 133/1995, do 10 de maio (DOG do 22 de maio), sobre autorización de centros docentes privados para impartir ensinanzas de réxime xeral non universitarias e a Orde do 20 de setembro de 1995 (DOG 15 de decembro) que o desenvolve.
Considerando que se cumpriron neste expediente os requisitos esixidos pola normativa vixente nesta materia.
Esta consellería, por proposta da Dirección Xeral de Centros e Inspección Educativa,
DISPÓN:
Autoriza-lo cambio de titularidade do centro privado Santamariña da Coruña a favor de Centro de Formación Profesional Santamariña, Sociedad Limitada con tódolos dereitos e obrigas contraídos pola cesionista Antonia Santamariña Peteiro, sen prexuízo das responsabilidades que puidesen recaer sobre
a anterior titular do centro por actos ou omisións realizados antes do cambio de titularidade que se autoriza.
O cambio de titularidade non afectará o réxime de funcionamento do centro.
Santiago de Compostela, 8 de febreiro de 2002.
Celso Currás Fernández
Conselleiro de Educación e Ordenación
Universitaria
DECRETO 68/2002, do 22 de febreiro, polo que se acepta a cesión a título gratuíto á Comunidade Autónoma de Galicia dunha parcela, no termo municipal da Coruña, para a construcción dunha residencia asistida para a terceira idade.
CONSELLERÍA DE ECONOMÍA E FACENDA — III. OUTRAS DISPOSICIÓNS — 12/03/2002

O Pleno da Corporación municipal do Concello da Coruña, reunido en sesión do día 23 de abril de 2001, acordou cederlle á Comunidade Autónoma de Galicia unha parcela de 4.214,5 m de superficie, no termo municipal da Coruña, para a construcción dunha residencia asistida da terceira idade.
Conforme os artigos 17.1º da Lei 3/1985, do 12 de abril, do patrimonio da Comunidade Autónoma Galega, e 34 do seu Regulamento aprobado polo Decreto 50/1989, do 9 de marzo, a adquisición pura e simple de bens a título gratuíto ou lucrativo requirirá Decreto do Consello da Xunta, por proposta da Consellería de Economía e Facenda. Así mesmo, os artigos 23.1º da mesma lei e 38.1º do regulamento establecen que non se poderán adquirir bens ou dereitos a título lucrativo cando o valor dos gravames, cargas ou afeccións impostos sobre eles supere o seu valor intrínseco; se ben non se considera carga, gravame ou afección os investimentos que teña que realiza-la Comunidade Autónoma para da-lo destino de uso xeral ou servicio público da súa competencia que fixe o cedente ou doador.
Na súa virtude, por proposta do conselleiro de Economía e Facenda, feita nos termos nos que o Concello da Coruña acordou a cesión e logo de deliberación do Consello da Xunta de Galicia na súa reunión do día vintedous de febreiro de dous mil dous,
DISPOÑO:
Artigo 1º
Acéptase a cesión gratuíta dunha parcela de 4.214,5 m de superficie, situada no termo municipal da Coruña, que a seguir se describe:
Parcela de 4.214,5 m de superficie que linda: ó norte, coa parcela catastral 8692003 propiedade do Concello da Coruña; ó sur, coa estrada que separa o polígono de Matogrande do Colexio Liceo La Paz; leste, estrada que se dirixe desde o Barrio das Flores ó Colexio Liceo La Paz; oeste, parcela catastral 8692002 cedida ó Sergas, predio rexistral nº 81.778-N do Rexistro da Propiedade nº 2 da Coruña.
Inscrita a favor do Concello da Coruña no tomo 1551, libro 22, folio 2, predio nº 663, inscrición 1ª.
Artigo 2º
A parcela cedida destinarase á construcción dunha residencia asistida para a terceira idade.
Artigo 3º
A Consellería de Economía e Facenda, a través da Secretaría Xeral e do Patrimonio, procederá á
formalización da cesión no correspondente documento público e á inscrición do ben no Rexistro da Propiedade a nome da Comunidade Autónoma.
Disposición derradeira
A Consellería de Economía e Facenda, a través da Secretaría Xeral e do Patrimonio, levará a cabo tódolos trámites necesarios para a efectividade deste decreto.
Santiago de Compostela, vintedous de febreiro de dous mil dous.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
CORRECCIÓN de erros.-Decreto 73/2002, do 14 de marzo, polo que se desenvolve a estructura orgánica da Consellería da Presidencia, Relacións Institucionais e Administración Pública.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — I. DISPOSICIÓNS XERAIS — 18/03/2002

Advertidos erros no Decreto 73/2002, do 14 de marzo, polo que se desenvolve a estructura orgánica da Consellería da Presidencia, Relacións Institucionais e Administración Pública, publicado no DOG nº 54, do 15 de marzo de 2002, cómpre face-las seguintes correccións:
Na páxina 3.443, artigos 2º.1 c) e 2º.2.1 a), onde di: «O rexistro dos convenios que sexan acordados polo Consello da Xunta de Galicia», debe dicir: «O rexistro dos convenios que sexan acordados polo Consello da Xunta de Galicia e os que outorguen as consellerías, organismos autónomos e entes de dereito público da Administración autonómica».